|  |
| --- |
| Открытый урок на даргинском языке 5-го класса КМПГ.Тема: Антонимти.  |
| Учитель: Ашура Магомедрасуловна |
| 2021 год |
|  |

***Тема:* Антонимти.**

***Мурад:*** Дурхlни антонимтачил тянишбарни, белгисидевлискъаршисимягlна бургахъесбурсибарни. Дарганмезличидурхlнала дигиалкlахъни.

***Дарсла г1яг1ниахълуми:*** Жузи, словарьти, суратуни .карточкаби ,ИКТ,презентация.

***Дарсла башри.***

**Организационный момент.**

Класс дарсличи хlядурбарес.

*Учитель:*Делхlунрая, дурхlни! Кадиирая. Хlеръая цаличи-ца, хlердикlеная шалати дяхlличил, илхlели уркlира разили бирар, нушала дарсра тамашасили бетарар.

Дила никlа дучlанти,

Дила ахlерти дурхlни,

Шалатили адулхъаб

Хlушаб гьар дусла бурхlни!

ГlяхI сягlят бираб,

Гьар сагаси дякьличиб,

Баракатсили биаб,

Гьар ганз баркьудилизиб!

***Хъули х1янчи ахтардибарес:***

*Учитель:*Cе сабри хlушаб хъули хъарбарибси?

*Ученик:*Нушаб хъули хъарбарибсири «Синонимти», хlянчи-

*Учитель:* Ишбархlи, дурхlни, нушала гlядатла дарс ахlен, ил нушани хlязличи шурбалтехlе. Хlебиалли, классла дурхlни буртlехlе кlел кьукьяличи.

Цаибил кьукьяли «Антонимти» ибси у биху, кlиибилли биалли - «Омонимти». Гьар кьукьялис чевкъар вегlла у умули бихlес, ил ибси саби дагьрила ва багьудилашал гьаладикес. Чили «Лексика» ункъли балулил хlердикlехlе. Жаваб балусини някъ ахъбурцу…

***2 Х1янчи.***

 ***«Тест»***

1. Селис гlягlнити мез?
2. Цархlилти адамтачил гъайикlес
3. Хlянчили виркьес
4. Унрачил къалмакъар диркьес
5. Диалог или бикlар-..
6. Ца адамла гъайлис
7. Кlел яра чумал адамла ихтилатлис
8. Пикри барсхlебарили дурибти гъайлис
9. Лексика или бикlар-..
10. Секlултала умас
11. Мезлизирти лерилра дугьбала давлалис
12. Секlултала лишантала умас
13. Девла гьарси мягlна или бикlар-..
14. Чехибси мягlналис
15. Бекlлибиубси мягlналис
16. Грамматический мягlналис
17. Девла чехибси мягlнали иргъахъу..
18. Секlа, баркьудила яра лиша гьарли-марси мягlна
19. Ца секlа лишанти цархlил секlайчи чеардухни
20. Девла грамматикалашалси мягlна

1. Синонимти или бикlар-..
2. Мягlнализир гъамти дугьбас
3. Мягlнализир къаршити дугьбас
4. Мягlнализир декlарти, амма ирнилизир цугти дугьбас
5. Сари цаван дучlути ва лукlути, амма мягlнализир декlарти дугьбас бикlар-..
6. Синонимти
7. Омонимти
8. Антонимти
9. Мягlналашал къаршити дугьби чедаахъая:
10. Цlудара-цlябси
11. Анкlила кьякь-устала кьякь
12. Багьлали-къалабали

***2. Хlянчи***

**Синонимти даргес.** (Доскаличиб хlянчи)

Цlакь-***гьунар***

Бусягlят-***гьанна***

Уртахъ-***гьалмагъ***

Гlясидеш-***гьими***

Дяв-***дергъ***

Хъалибарг-***кулпет***

***3.Хlянчи «Карточки»***

 **Омонимти белгидарес:**

1. Чегиб декlси мегьла ***кьякь.***
2. Пашбехъуб анкlила ***кьякь.***
3. Къаркъала устани тlашбатур ***кьяца.***
4. Иличи аберхур мукукурар ***кьяца.***

 *Ученик:*Ца устала ***кьякь***-гlягlниахъала, царил-ризкьи

 *Ученик:*Кьяца-лацла устала гlягlниахъала, царил-хъамицlираг

1. Дуцlар агибхlели ***нергъ***, гьаббакlиб рурсила ***нергъ.***
2. Кьяцалагбизур ***газа***-бячун кьяшмауб ***газа.***
3. ***«Га»,-***ира къарауйзи, хlуни наб къаркъала ***га.***
4. Вацlализиб ***гурда*** чебаира. Вахъ гlяжаибси сай кlикьяшан ***гурда.***

 ***4.Хlянчи***

1. Синтаксический разбор: «Нушачи яни дакlиб.»
2. Фонетический разбор: «Яни»
3. Падежунарбарес: «Яни»

***Физминутка:***

Удиб ,кьяшмауб, ванза,

Бекlла чедиб зак саби.

Гьала х1еръасли хlуша,

Гlела хlеръасли доска.

Балуй шайчиб улкьай саб,

Алгъай шайчиб­­- унза.

Наб лукlес дигахъисра,

Умуси тетрадлизи

Дархьти хlурпри лукlули,

Къугъаси ручкаличил.

Дила дамсурти някъбас

Гlурра лукlес ц1акь бедес

Ихтияр бедлугули,

Азадли вяшдик1ахъес.

***5.Хlянчи «Суратуни»***

 *Учитель:*Кадиирая.

***Сагаси дарс: Антонимти***

*Учитель:*Гьанна ,дурхlни , нушани хlердирехlе суратуни.

 Се чебиулра илдазибад хlушани?

*Ученик:*Чебиулра юрт. Ца ахъси, ца гlяшси.

Ученик: Дусла манзилти: дуцlрум ва яни.

*Ученик:*Дихь: къанта-гlеркъаси

*Ученик:*Рангани: цlуба-цlудара

*Учитель:* Хlебиалли, дyрхlни, сегъунти сари илдала мягlнуби?

*Ученик:*Илди цаличи – ца къаршити сари.

*Учитель:*Дурхlни, мягlналашал къаршити дугьбас-***АНТОНИМТИ*** или бикlар.

*Учитель:* Ил саби нушала ишбархlила тема: ***Антонимти***

*Учитель:*Селис гlягlнити ***антонимти?***

Иличила балехlе нушани жузлизибад. Жагали белчlунсилисра пай лебси саби.

***6.Хlянчи***

**Назмулизирад антонимти даргес:**

Улкьайти, улкьайти,

Ибхьути, гlеркlути ,

Хумарти, разирти,

Шалати, цlябти.

Хlейрар х1уша дейгlес

Хlейрар чилилра,

Чихъ зубарти дейгlес

Хlейруси кьяйда.

***7.Хlянчи***

 Багьира багьирая ва антонити даргая?

Мурдали шадиб башан,

Хьурали ганз кахlейцlан.

 (Гили )

Дикалли гlяргlни дуган,

Хlейкалли вацна бурцан.

 (Гурда)

Бусухlели-бяргlибси, бузухlели-буцlарси.

 (Пиpхикlла чlала)

Мицlирхlели-дагъачиб, ил бебкlалли-гlянайзиб.

(Пяхlул)

Гякьлучевсила бирар, мехlурсила хlебирар.

 (Пагь)

Уркlи цlуба, кам цlудара, шинни бужар, берхlилиуббилкьан.

 (Семечкlа)

***8.Хlянчи***

*Учитель:* Гlур села дурсрачир къаршидиркули антонимти?

*Ученик:*Математикала дурсрачир.(+ ва -; х ва \*)

*Ученик:*Литературала дарсличир. «Война и мир»; «Тонкий и толстый»

***9.Хlянчи***

 Антонимти делкlес.

Вайси-*гlяхlси*

Ухlнав-*дурав*

Саби-*ахlен*

Лаг-*катl*

Диги-*гьими*

Жявли-*савли*

Вялхъя-*азгъин*

*Учитель:*Ишбархlи, дурхlни, селичила гъайдикlули калунра нуша?

*Ученик:*Ишбархlи нуша гъайдикlули калунра синонимтачила ва антонимтачила.

*Учитель:*Селичил тянишдиубра нуша ишбархlи?

*Ученик:*Антонимтачил тянишдиубра.

*Учитель:*Селис антонимти или бикlара?

*Учитель*: Се мурадли илди дузахъути произведениебазир?

*Учитель:*Мезлис сархъибдеш бедес багьандан.

*Учитель:*Хъули хlянчи: № 217

Чедибикибси команда гапбарес, шабагъатлабарес,кьиматуни кадатес.